Хаваджи (Хаважи) Мухамед-Мирзаев (Магомед-Мирзоев) (1910 шо, Олхазар-КӀотар, Терски область, Российн импери — 1943 шеран 4 октябрь, Луговка, Черниговски область, Украинийн ССР, СССР) — Сийлахь-Боккха Даймехкан тӀеман декъашхо, дошло, пулемётчик, гвардин лакхара сержант, Советски Союзан Турпалхо.

Биографи
Хаваджи Магомед-Мирзоев винера 1910 шарахь Олхазар-КӀотарехь къехон доьзаллехь. Цо чекхйаьккхира Соьлжа-ГӀалин хьехархойн училище. Цул тӀаьхьа цо болх бира шен юртан школехь хьехархо а, директор а.

ТӀамтӀе вахара 1941 шеран сентябрехь. Иза вара Йуккъера фронтан 61-гӀа армин 7-гӀа дошлойн корпусан 16-гӀа гвардин дошлойн дивизин дошлойн полкехь 3-гӀа эскадронан взводан командиран гӀонча.

1943 шеран сентябрехь Хаваджи хьалхарчарна йукъахь Днепран аьтту бердан деха велира. Цо шен пулемётца берд мостагӀах цӀанйира. И бахьнехь цуьнан эскаран дакъа хих дехьа бовла аьтто хилира. Хаваджин кхо чов йира, амма иза йуха ца велира. Цо 144 фашист хӀаллаквира. И хуьнар бахьнехь 1944 шеран 15 январехь Хаваджи Магомед-Мирзоевн йелира Советски Союзан Турпалан цӀе (веллачул тӀехь).

Цуьнан виъ ваша вахара тӀамтӀе. Царех шиъ бен цӀа ца веара.
Мухамед-Мирзаев, Хаваджи